title: A Bizottság 683/2014/EU végrehajtási rendelete ( 2014. június 20. ) a 37/2010/EU rendeletnek a klorszulon anyag tekintetében történő módosításáról  EGT-vonatkozású szöveg

text:
               21.6.2014

               HU

               Az Európai Unió Hivatalos Lapja

               L 182/17

         A BIZOTTSÁG 683/2014/EU VÉGREHAJTÁSI RENDELETE
   (2014. június 20.)
   a 37/2010/EU rendeletnek a klorszulon anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt hatóanyagok maximális maradékanyag-határértékét (a továbbiakban: MRL) a 470/2009/EK rendelet alapján kell megállapítani.

               (2)

               A farmakológiai hatóanyagokat és az állati eredetű élelmiszerekben előforduló MRL-jeik szerinti osztályozásukat a 37/2010/EU bizottsági rendelet (2) melléklete tartalmazza.

               (3)

               A klorszulon a szarvasmarhafélék izom-, máj- és veseszövetei, valamint teje vonatkozásában engedélyezett anyagként már szerepel a 37/2010/EU rendelet mellékletének 1. táblázatában. Az említett anyagra a szarvasmarhafélék teje vonatkozásában megállapított ideiglenes maximális maradékanyag-határértékek 2014. január 1-jén hatályukat vesztették.

               (4)

               Az állatgyógyászati készítmények bizottsága további adatokat kapott, azokat értékelte, és mindezek alapján azt ajánlja, hogy a klorszulonra vonatkozó ideiglenes MRL-eket a szarvasmarhafélék teje vonatkozásában végleges maximális maradékanyag-határértékeknek tekintsék.

               (5)

               A 37/2010/EU rendelet mellékletének 1. táblázatában a klorszulonra vonatkozó bejegyzést ezért ennek megfelelően módosítani kell.

               (6)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 20-án.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázatában a klorszulon anyagra vonatkozó bejegyzés helyébe a következő szöveg lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Klorszulon

                     Klorszulon

                     Szarvasmarha

                     35 μg/kg

                     Izom

                     NINCS ADAT

                     Paraziták elleni hatóanyagok/Endoparaziták elleni hatóanyagok”

                     100 μg/kg

                     Máj

                     200 μg/kg

                     Vese

                     16 μg/kg

                     Tej


title: A Bizottság 1249/2011/EU végrehajtási rendelete ( 2011. november 29. ) egyes áruk Kombinált Nómenklatúra szerinti besorolásáról

text:
               2.12.2011

               HU

               Az Európai Unió Hivatalos Lapja

               L 319/39

         A BIZOTTSÁG 1249/2011/EU VÉGREHAJTÁSI RENDELETE
   (2011. november 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               A Vámkódex Bizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 29-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Hordozható, akkumulátorral működő, körülbelül 10 × 5,5 × 2 cm méretű, videofilmek felvételére és rögzítésére szolgáló készülék (úgynevezett „zsebméretű videofelvevő”), amely a következőket tartalmazza:

                              —

                              kameralencse és digitális zoomfunkció,

                              —

                              mikrofon,

                              —

                              hangszóró,

                              —

                              folyadékkristályos (LCD) kijelző körülbelül 5 cm-es (2 hüvelyk) képernyőátlóval,

                              —

                              mikroprocesszor,

                              —

                              2 GB méretű memória, valamint

                              —

                              USB- és AV-csatlakozó.

                        A készülék csak MPEG4-AVI formátumú képsorokból álló videofájlok felvételére és rögzítésére képes. A rögzített videofelvétel másodpercenként 30 darab 640 × 480 pixel felbontású képkockából áll, és legfeljebb két óra hosszúságú lehet.
                  A készülékkel rögzített videofelvételek az USB-csatlakozó segítségével a videofájlok formátumának megváltoztatása nélkül automatikus adatfeldolgozó berendezésre (ADP), illetve az AV-csatlakozó révén digitális videofelvevőre, képernyőre vagy televízióra továbbíthatók.
                  Az USB-csatlakozón keresztül ADP-ről videofájlok továbbíthatók a készülékre.

                  8525 80 99

                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8525, a 8525 80 és a 8525 80 99 KN-kód szövegezése határozza meg.
                  Mivel a készülék csak videofilm rögzítésére képes, a 8525 80 30 KN-kód alá, digitális fényképezőgépként nem sorolható be. Jellegzetességei alapján a készülék videokamera-felvevő.
                  Mivel a készülék a beépített televíziós kamerától eltérő forrásból származó videofájlok rögzítésére is képes, a 8525 80 91 KN-kód alá, kizárólag a televíziós kamera által továbbított hang és kép felvételére képes videokamera-felvevőként nem sorolható be.
                  Ezért a terméket a 8525 80 99 KN-kód alá, más videokamera-felvevőként kell besorolni.


title: A Tanács 872/2011/EU végrehajtási rendelete ( 2011. szeptember 1. ) a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról

text:
               2.9.2011

               HU

               Az Európai Unió Hivatalos Lapja

               L 227/3

         A TANÁCS 872/2011/EU VÉGREHAJTÁSI RENDELETE
   (2011. szeptember 1.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendeletre (1) és különösen annak 16. cikke (2) bekezdésére,
   mivel tekintettel a líbiai eseményekre, módosítani kell a korlátozó intézkedések hatálya alá tartozó természetes és jogi személyeknek, szervezeteknek és szerveknek a 204/2011/EU rendelet III. mellékletében foglalt jegyzékét,
   ELFOGADTA EZT A RENDELETET:
   1. cikk
   Az e rendelet mellékletében meghatározott szervezetekre vonatkozó bejegyzéseket törölni kell a 204/2011/EU rendelet III. mellékletében foglalt jegyzékből.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 1-jén.

            a Tanács részéről

            az elnök

         M. DOWGIELEWICZ

      (1)  HL L 58., 2011.3.3., 1. o.

      MELLÉKLET

         Az 1. cikkben említett szervezetek

                  2.

                  Economic and Social Development Fund – ESDF (Gazdasági és Szociális Fejlesztési Alap)

                  8.

                  National Commercial Bank (Nemzeti Kereskedelmi Bank)

                  9.

                  Gumhouria Bank

                  10.

                  Sahara Bank

                  11.

                  Azzawia (Azawiya) Refining [Azzawia (Azawiya) Olajfinomító Vállalat]

                  12.

                  Ras Lanuf Oil and Gas Processing Company – RASCO (Ras Lanuf Olaj- és Gázfeldolgozó Vállalat)

                  13.

                  Brega

                  14.

                  Sirte Oil Company (Sirte Olajtársaság)

                  15.

                  Waha Oil Company (Waha Olajtársaság)

                  17.

                  Tamoil Africa Holdings Limited [Tamoil Afrika Olajtársaság] (más néven Oil Libya Holding Company [Líbiai Olajipari Társaság])

                  23.

                  First Gulf Libyan Bank

                  25.

                  National Oil Wells and Drilling and Workover Company [Olajkutakkal, olajfúrással és kútmunkálati eszközökkel foglalkozó nemzeti vállalat] (más néven National Oil Wells Chemical and Drilling and Workover Equipment Co. [az olajkutakon használt vegyi anyagokkal, fúró- és egyéb kútmunkálati eszközökkel foglalkozó nemzeti vállalat], más néven National Oil Wells Drilling And Workover Equipment Co. [az olajkutakon használt fúró- és kútmunkálati eszközökkel foglalkozó nemzeti vállalat])

                  26.

                  North African Geophysical Exploration Company vagy North African Geophysical Exploration [Észak-afrikai Geofizikai Feltárásokat Végző Társaság] (más néven NAGECO)

                  27.

                  National Oil Fields and Terminals Catering Company (Az olajmezőkön és az olajterminálokon dolgozók élelmiszerellátását biztosító nemzeti társaság)

                  28.

                  Mabruk Oil Operations (Mabruk Olajművek)

                  30.

                  Harouge Oil Operations [Harouge Olajművek] (más néven Harouge vagy Veba Oil Libya GMBH)

                  31.

                  Jawaby Property Investment Limited (Jawaby Ingatlanbefektetési Társaság)

                  32.

                  Tekxel Limited (Tekxel Társaság)

                  39.

                  Mediterranean Oil Services Company [Mediterrán Olajipari Szolgáltató Társaság] (más néven Mediterranean Sea Oil Services Company [Földközi-tengeri Olajipari Szolgáltató Társaság])

                  40.

                  Mediterranean Oil Services GMBH [Mediterrán Olajipari Szolgáltató Kft] (más néven MED OIL OFFICE DUESSELDORF, más néven MEDOIL)

                  41.

                  Libyan Arab Airlines [Líbiai Arab Légitársaság]

                  43.

                  Tripoli kikötői hatósága

                  44.

                  Al Khums (Al Khoms) kikötői hatósága

                  45.

                  Brega kikötői hatósága

                  46.

                  Ras al Unuf (Ras Lanuf) kikötői hatósága

                  47.

                  Az Zaviyah (Zawia) kikötői hatósága

                  48.

                  Zuwarah (Zuwara) kikötői hatósága

                  49.

                  Al-Sharara Oil Services Company (más néven: Al Sharara, Al-shahara oil service company, Sharara Oil Service Company, Sharara, Al- Sharara al-Dhahabiya Oil Service Company)


title: A Bizottság 593/2014/EU végrehajtási rendelete ( 2014. június 3. ) az európai kockázatitőke-alapokról szóló 345/2013/EU európai parlamenti és tanácsi rendelet 16. cikke (1) bekezdése szerinti értesítés formátuma tekintetében végrehajtás-technikai standardok megállapításáról  EGT-vonatkozású szöveg

text:
               4.6.2014

               HU

               Az Európai Unió Hivatalos Lapja

               L 165/41

         A BIZOTTSÁG 593/2014/EU VÉGREHAJTÁSI RENDELETE
   (2014. június 3.)
   az európai kockázatitőke-alapokról szóló 345/2013/EU európai parlamenti és tanácsi rendelet 16. cikke (1) bekezdése szerinti értesítés formátuma tekintetében végrehajtás-technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai kockázatitőke-alapokról szóló, 2013. április 17-i 345/2013/EU európai parlamenti és tanácsi rendeletre (1) és különösen annak 16. cikke (5) bekezdésére,
   mivel:

               (1)

               A 345/2013/EU rendelet 16. cikkének (1) bekezdése előírja az európai kockázatitőke-alap letelepedés szerinti tagállamának hatáskörrel rendelkező hatósága számára, hogy a minősített kockázatitőkealap-kezelők „útlevelével” kapcsolatos fejleményekről értesítenie kell a fogadó tagállamok hatáskörrel rendelkező hatóságait és az Európai Értékpapír-piaci Hatóságot (ESMA). A 345/2013/EU rendelet 21. cikkének (3) bekezdése azt is előírja a letelepedés szerinti tagállam hatáskörrel rendelkező hatósága számára, hogy tájékoztatnia kell a fogadó tagállamok hatáskörrel rendelkező hatóságait a minősített kockázatitőkealap-kezelőnek a nyilvántartásból történő törléséről.

               (2)

               Figyelembe véve, hogy az ESMA még nem dolgozott ki az értesítéshez használandó saját IT-eszközt, a hatáskörrel rendelkező hatóságok közötti és az ESMA felé történő ilyen típusú értesítés továbbításának legmegfelelőbb formátuma az e-mail. Az ESMA-nak ezért létre kell hoznia a megfelelő e-mail címek jegyzékét és azt valamennyi hatáskörrel rendelkező hatóság tudomására kell hoznia.

               (3)

               Ez a rendelet az ESMA által a Bizottságnak benyújtott végrehajtás-technikai standardtervezeten alapul.

               (4)

               Az értesítés formátumának korlátozott alkalmazási köre és hatása miatt, valamint figyelembe véve, hogy csak a hatáskörrel rendelkező hatóságoknak kell használniuk a meghatározott specifikus formátumot, az ESMA nem folytatott nyilvános konzultációt az értesítés formátumának bevezetésével kapcsolatosan. Az ESMA kikérte az 1095/2010/EU európai parlamenti és tanácsi rendelet 37. cikkével összhangban létrehozott Értékpapírpiaci Érdekképviseleti Csoport véleményét (2),

         ELFOGADTA EZT A RENDELETET:
   1. cikk
   Tárgy
   E rendelet meghatározza a hatáskörrel rendelkező hatóságok között és az ESMA felé továbbított, a 345/2013/EU rendelet 16. cikkének (1) bekezdésében és 21. cikkének (3) bekezdésében meghatározott fejleményekkel kapcsolatos felügyeleti információkról szóló értesítés formátumát.
   2. cikk
   Az értesítés formátuma
   Az európai kockázatitőke-alap letelepedés szerinti tagállamának hatáskörrel rendelkező hatósága az e rendelet mellékletében meghatározott formanyomtatványt kitöltve, e-mailben értesíti a fogadó tagállam hatáskörrel rendelkező hatóságát és az ESMA-t a 345/2013/EU rendelet 16. cikkének (1) bekezdésében és a 21. cikkének (3) bekezdésében meghatározott fejleményekről.
   3. cikk
   Az e-mail címek jegyzéke
   Az egyes hatáskörrel rendelkező hatóságok továbbítják az ESMA felé a felügyeleti információkról szóló értesítésre szolgáló releváns e-mail címeket.
   Az ESMA valamennyi hatáskörrel rendelkező hatóság tudomására hozza a megfelelő e-mail címek jegyzékét, beleértve az ESMA releváns e-mail címét.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 3-án.

            a Bizottság részéről

            az elnök

         José Manuel BARROSO

      (1)  HL L 115., 2013.4.25., 1. o.

      (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapír-piaci Hatóság) létrehozásáról (HL L 331., 2010.12.15., 84. o.)

      MELLÉKLET
      Értesítés európai kockázatitőke-alap (EuVECA) kezelőjének nyilvántartásba vételéről vagy a már bejelentett adatok frissítése


title: A Bizottság (EU) 2016/686 végrehajtási rendelete (2016. május 3.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               4.5.2016

               HU

               Az Európai Unió Hivatalos Lapja

               L 118/1

         A BIZOTTSÁG (EU) 2016/686 VÉGREHAJTÁSI RENDELETE
   (2016. május 3.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 3-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  203,5

                  MA

                  94,1

                  SN

                  225,9

                  TR

                  84,9

                  ZZ

                  152,1

                  0707 00 05

                  MA

                  83,2

                  TR

                  137,2

                  ZZ

                  110,2

                  0709 93 10

                  MA

                  95,4

                  TR

                  133,6

                  ZZ

                  114,5

                  0805 10 20

                  EG

                  51,1

                  IL

                  84,3

                  MA

                  61,6

                  TR

                  37,1

                  ZZ

                  58,5

                  0805 50 10

                  BR

                  116,1

                  MA

                  135,4

                  TR

                  130,3

                  ZA

                  143,4

                  ZZ

                  131,3

                  0808 10 80

                  AR

                  111,2

                  BR

                  96,0

                  CL

                  114,8

                  CN

                  73,3

                  NZ

                  135,2

                  US

                  225,3

                  ZA

                  97,6

                  ZZ

                  121,9

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 580/2013/EU végrehajtási rendelete ( 2013. június 17. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saucisse de Montbéliard [OFJ])

text:
               21.6.2013

               HU

               Az Európai Unió Hivatalos Lapja

               L 169/28

      A BIZOTTSÁG 580/2013/EU VÉGREHAJTÁSI RENDELETE

   (2013. június 17.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saucisse de Montbéliard [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában
                   (3) Franciaország kérelmét a „Saucisse de Montbéliard” elnevezés bejegyzésére.

               (3)

               A Bizottsághoz nem érkezett az 510/2006/EK rendelet 7. cikke szerinti kifogás, ezért a „Saucisse de Montbéliard” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 17-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 285., 2012.9.21., 18. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály:   Húsipari termékek (főzve, sózva, füstölve stb.)

      FRANCIAORSZÁG
      Saucisse de Montbéliard (OFJ)


title: A Bizottság 835/2014/EU végrehajtási rendelete ( 2014. július 31. ) egy elnevezésnek a hagyományos különleges termékek nyilvántartásába történő bejegyzéséről [Филе Елена (File Elena) (HKT)]

text:
               1.8.2014

               HU

               Az Európai Unió Hivatalos Lapja

               L 230/8

         A BIZOTTSÁG 835/2014/EU VÉGREHAJTÁSI RENDELETE
   (2014. július 31.)
   egy elnevezésnek a hagyományos különleges termékek nyilvántartásába történő bejegyzéséről [Филе Елена (File Elena) (HKT)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének b) pontjával összhangban a Bizottság közzétette az Európai Unió Hivatalos Lapjában
                   (2) Bulgária kérelmét az „Филе Елена” (File Elena) elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Филе Елена” (File Elena) elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 31-én.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL C 70., 2014.3.8., 6. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály: Húsipari termékek (főzve, sózva, füstölve stb.)

      BULGÁRIA
      Филе Елена (File Elena) (HKT)


title: A Bizottság (EU) 2015/34 végrehajtási rendelete ( 2015. január 9. ) a tunéziai vámkontingens keretében 2015. január 5. és 6. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2015. év január havára vonatkozóan történő felfüggesztéséről

text:
               10.1.2015

               HU

               Az Európai Unió Hivatalos Lapja

               L 6/4

         A BIZOTTSÁG (EU) 2015/34 VÉGREHAJTÁSI RENDELETE
   (2015. január 9.)
   a tunéziai vámkontingens keretében 2015. január 5. és 6. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2015. év január havára vonatkozóan történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikkére,
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               Az egyrészről az Európai Közösség és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodás (3) 1. jegyzőkönyve (4) 3. cikkének (1) és (2) bekezdése – éves szinten meghatározott korlátok keretei között – nulla vámtételű vámkontingenst nyit meg a teljes egészében Tunéziában előállított és Tunéziából közvetlenül az Európai Unióba szállított, az 1509 10 10 és az 1509 10 90 KN-kód alá tartozó kezeletlen olívaolaj behozatalára.

               (2)

               A Tunéziából származó olívaolaj vámkontingenseinek megnyitásáról és kezeléséről szóló, 2006. december 20-i 1918/2006/EK bizottsági rendelet (5) 2. cikkének (2) bekezdése – havonkénti bontásban – meghatározza azokat a mennyiségeket, amelyekre behozatali engedélyek bocsáthatók ki.

               (3)

               Az 1918/2006/EK rendelet 3. cikkének (1) bekezdése alapján importengedély kibocsátására vonatkozóan az illetékes hatóságokhoz benyújtott kérelmekben igényelt összmennyiség meghaladja az említett rendelet 2. cikkének (2) bekezdésében január hónapra megállapított mennyiséget.

               (4)

               Ebben a helyzetben a Bizottságnak rögzítenie kell azt az elosztási együtthatót, amely a rendelkezésre álló összmennyiség arányában lehetővé teszi az importengedélyek kibocsátását.

               (5)

               Tekintettel arra, hogy a kérelmekben igényelt összmennyiség elérte a folyó év január havára megállapított mennyiséget, erre a hónapra vonatkozóan további importengedélyek kibocsátására nincs lehetőség,

         ELFOGADTA EZT A RENDELETET:
   1. cikk
   Az 1918/2006/EK rendelet 3. cikkének (1) bekezdése alapján 2015. január 5. és 6. között importengedély kibocsátására vonatkozóan benyújtott kérelmekre 5,743660 %-os elosztási együtthatót kell alkalmazni.
   A 2015. január 7-től kezdődően igényelt mennyiségek tekintetében a 2015. év január havára vonatkozóan az importengedélyek kibocsátását a Bizottság felfüggeszti.
   2. cikk
   Ez a rendelet 2015. január 10-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 9-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 238., 2006.9.1., 13. o.

      (3)  HL L 97., 1998.3.30., 57. o.

      (4)  HL L 97., 1998.3.30., 2. o.

      (5)  HL L 365., 2006.12.21., 84. o.


title: A Bizottság (EU) 2017/129 végrehajtási rendelete (2017. január 25.) a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról (EGT-vonatkozású szöveg. )

text:
               26.1.2017

               HU

               Az Európai Unió Hivatalos Lapja

               L 21/99

         A BIZOTTSÁG (EU) 2017/129 VÉGREHAJTÁSI RENDELETE
   (2017. január 25.)
   a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:

               (1)

               A Bizottság 743/2013/EU végrehajtási rendeletét (2) azt követően fogadták el, hogy a Bizottság ellenőrzési szolgálata Törökországban hiányosságokat tárt fel az Unióba irányuló exportra szánt kéthéjú kagylók tenyésztésére vonatkozó hatósági ellenőrzések végrehajtása terén, továbbá hogy egyes tagállamok arról számoltak be, hogy Törökországból kéthéjú kagylók olyan szállítmányai érkeztek, amelyek az uniós mikrobiológiai előírásoknak nem feleltek meg.

               (2)

               A Bizottság ellenőrzési szolgálata 2015 szeptemberében végzett legutóbbi ellenőrzése során megállapította, hogy az Unióba irányuló exportra szánt kéthéjú kagylók tenyésztésére vonatkozó ellenőrzési rendszer továbbra is súlyos hiányosságokat mutat. Az illetékes török hatóságok tájékoztatást nyújtottak a hiányosságok korrekciójára vonatkozóan meghozott intézkedésekről. Ugyanakkor a hiányosságok egy része – többek között a laboratóriumok teljesítménye tekintetében – még mindig fennáll. A szóban forgó termékek természetére való tekintettel az intézkedések feloldására csak nyomonkövetési ellenőrzést követően kerülhet sor.

               (3)

               A 743/2013/EU végrehajtási rendelet alkalmazási idejét ezért ennek megfelelően módosítani kell.

               (4)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 743/2013/EU végrehajtási rendelet 5. cikkének második bekezdésében a „2016. december 31.” időpont helyébe a „2017. december 31.” időpont lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 25-én.

            a Bizottság részéről

            az elnök

         Jean-Claude JUNCKER

      (1)  HL L 24., 1998.1.30., 9. o.

      (2)  A Bizottság 2013. július 31-i 743/2013/EU végrehajtási rendelete a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről (HL L 205., 2013.8.1., 1. o.).


title: A Bizottság (EU) 2017/66 végrehajtási rendelete (2016. december 14.) a csersav valamennyi állatfaj takarmány-adalékanyagaként történő engedélyezéséről (EGT-vonatkozású szöveg. )

text:
                  17.1.2017

                  HU

                  Az Európai Unió Hivatalos Lapja

                  L 13/259

            A BIZOTTSÁG (EU) 2017/66 VÉGREHAJTÁSI RENDELETE
      (2016. december 14.)
      a csersav valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke rendelkezik a 70/524/EGK tanácsi irányelv (2) alapján engedélyezett adalékanyagok újraértékeléséről.

                  (2)

                  A csersav takarmány-adalékanyagként történő felhasználását valamennyi állatfaj esetében a 70/524/EGK irányelvnek megfelelően határozatlan időre engedélyezték. Az említett terméket ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a csersav valamennyi állatfaj takarmány-adalékanyagaként történő újraértékelésére vonatkozóan. A kérelmező az adalékanyagnak az „érzékszervi tulajdonságokat javító adalékanyagok” adalékanyag-kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  2014. szeptember 11-i véleményében (3) az Európai Élelmiszerbiztonsági Hatóság (a továbbiakban: a Hatóság) megállapította, hogy a szóban forgó anyag a takarmányokban a javasolt felhasználási feltételek mellett nincs káros hatással sem az állatok és emberek egészségére, sem a környezetre. A Hatóság ezenkívül arra a következtetésre jutott, hogy a csersav takarmányban és élelmiszerben betöltött szerepe hasonló. A Hatóság már megállapította, hogy az élelmiszerek esetében a csersav hatékonyan alkalmazható, mivel fokozza az élelmiszerek illatát és ízét. Ez a megállapítás tehát a takarmányra is kiterjeszthető.

                  (5)

                  A megfelelőbb ellenőrzés érdekében korlátozásokat és feltételeket kell előírni. Mivel a maximális tartalom meghatározását nem indokolják biztonsági szempontok, valamint figyelembe véve a Hatóság által végzett újraértékelést, az adalékanyag címkéjén az ajánlott tartalmat kell feltüntetni. Amennyiben az anyag mennyisége meghaladja ezt a tartalmat, bizonyos információkat fel kell tüntetni az előkeverékek, a takarmánykeverékek és a takarmány-alapanyagok címkéjén.

                  (6)

                  A Hatóság megállapította, hogy a felhasználók biztonságára vonatkozó adatok hiányában a csersav a légutakra, a bőrre, a szemre és a nyálkahártyára potenciálisan veszélyes anyagnak minősül. Következésképpen megfelelő óvintézkedéseket kell tenni. A Hatóság megítélése szerint nem szükséges a forgalomba hozatalt követő egyedi nyomonkövetési előírásokat elrendelni. A hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagokra alkalmazott analitikai módszerről szóló jelentést.

                  (7)

                  Az érintett anyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a csersav használatát az e rendelet mellékletében meghatározottak szerint engedélyezni kell.

                  (8)

                  Mivel a csersavra vonatkozó engedélyezési feltételek módosításának haladéktalan alkalmazását nem indokolják biztonsági szempontok, indokolt átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (9)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
      2. cikk
      Átmeneti intézkedések
      (1)   A mellékletben szereplő anyag és az azt tartalmazó előkeverékek, amelyeket 2017. augusztus 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
      (2)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2018. február 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat élelmiszer-termelő állatok takarmányozására szánják.
      (3)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2019. február 6. előtt állítottak elő és címkéztek fel a 2017. február 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat nem élelmiszer-termelő állatok takarmányozására szánják.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 14-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).

         (3)  EFSA Journal 2014; 12(10):3828.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     További rendelkezések

                     Az engedély lejárta

                     mg hatóanyag/kg 12 %-os nedvességtartalmú teljes értékű takarmányban

                        Kategória: érzékszervi tulajdonságokat javító adalékanyagok. Funkcionális csoport: Aromaanyagok

                     2b16080

                     —

                     csersav

                        Az adalékanyag összetétele

                     csersav

                        A hatóanyag jellemzése

                     csersav
                     Különféle növényekből extrahálással előállított.
                     Tisztaság: legalább 93 % (szárazanyagra vetítve)
                     Kémiai képlet: C76H52O46

                     CAS-szám: 72401-53-7
                     FLAVIS-szám: 16.080

                        Analitikai módszer
                         (1)

                     A takarmány-adalékanyag csersavtartalmának meghatározására:
                     Kvalitatív kolorimetriás vagy precipitációs tesztek (Ph. Eur. 6. kiadás, 1477. monográfia) és kvantitatív gravimetriás módszer (FAO JECFA, csersav-monográfia)
                     A csersav (mint galluszsav) aroma-előkeverékben való azonosítására:
                     fordított fázisú, nagynyomású folyadék-kromatográfia UV-detektor alkalmazásával (RP-HPLC-UV)

                     Minden állatfaj

                     —

                     —

                     —

                                 1.

                                 Az adalékanyag előkeverék formájában keverendő a takarmányba.

                                 2.

                                 Az adalékanyag és az előkeverékek használati utasításában fel kell tüntetni a tárolási és stabilitási feltételeket.

                                 3.

                                 A hatóanyag javasolt maximális tartalma: 12 %-os nedvességtartalmú teljes értékű takarmányban 15 mg/kg.

                                 4.

                                 Az adalékanyag címkéjén fel kell tüntetni a következőket:
                                 „A 12 %-os nedvességtartalmú teljes értékű takarmány ajánlott legnagyobb hatóanyag-tartalma: 15 mg/kg”.

                                 5.

                                 Az előkeverékek, takarmány-alapanyagok és takarmánykeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, ha a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja a következő értéket: 15 mg/kg.

                                 6.

                                 Az adalékanyag és az előkeverékek felhasználóira vonatkozóan a takarmányipari vállalkozóknak olyan műveleti eljárásokat és szervezeti intézkedéseket kell meghatározniuk, amelyek alkalmasak a bőrrel vagy a szemmel való érintkezés veszélyeinek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőszemüveggel és védőkesztyűvel kell használni.

                     2027. február 6.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.